als_Latn dik_Latn sag_Latn
Larg mediave
Cristiano Ronaldo ka marrë vendimin ekstrem për të qëndruar larg mediave dhe ky është një vendim deri diku i kuptueshëm.
Politiko
E Premte, 13 Mars 2015 | 13:36
0 Komente.
Dy divorce brenda pak muajsh. I pari ndaj Irina Shayk, ndërsa i dyti ndaj shtypit. Cristiano Ronaldo ka marrë vendimin ekstrem për të qëndruar larg mediave dhe ky është një vendim deri diku i kuptueshëm. Fituesi i tre Topave të Artë nuk po gjen më dimensionin e vitit 2014 për arsye që janë ende të paqarta.
Ai nuk duket i lumtur në Madrid dhe për të dalë në këtë përfundim mjafton të shikojmë ndeshjen e dobët që zhvilloi në derbin e Madridit ku “Los Colchoneros” i zhvlerësuan aftësitë e tij gjatë gjithë 90 minutave. Sjellja në zonën e mediave pas ndeshjes ndaj një gazetari katalanas nuk ishte aspak etike, ndërsa pak orë më pas ai hapi një tjetër polemikë me festën e 30 vjetorit që nuk u pëlqye aspak nga tifozët pas një humbjeje turpëruese si ajo në derbi.
Videoja e publikuar në media nuk u prit aspak mirë nga luzitani, i cili e justifikoi këtë veprim me faktin se festa ishte planifikuar disa ditë më parë.
Agjenti Jorge Mendes dhe Luis Figo i kanë dalë disa herë në mbrojtje, duke theksuar se ai mendon që mediat madrilene e kanë ekzagjeruar me qëndrimin e tyre në drejtim të numrit 7. Një tjetër pikë konflikti mes mediave dhe lojtarit është edhe ajo e formës pasi shtypi beson se Cristiano Ronaldo nuk po arrin të gjejë më formën e vitit të shkuar.
Problemet fizike të javëve të fundit kanë ardhur menjëherë pas problemeve në jetën e tij private sepse pas 5 viteve lidhje me modelen ruse, kjo e fundit nuk i ka kursyer kritikat në drejtim të lojtarit duke e cilësuar një mashkull jo besnik. Edhe pse në ndeshjen e fundit ndaj Schalkes ai realizoi dy gola, disa kamera të personalizuara e fokusuan në momentin që iu drejtua Benzema duke i thënë gjatë minutave të fundit:
“Kjo është e sikletshme”, ndërsa nuk pranoi të duartrokiste tifozët në fund të ndeshjes. Gjithsesi, për momentin çështja e tij mbetet pezull në Madrid sepse presidenti Perez nuk dëshiron të dëgjojë për një largim të mundshëm në merkaton e verës. Realit i intereson Ronaldo në formën më të mirë për sfidën e dytë El Clasico por ditët po afrojnë dhe gjeniu portugez mund të humbasë një tjetër takim me historinë. Në rast të një tjetër dështimi, zërat për lamtumirën e tij nga “Bernabeu” mund të bëhen edhe më këmbëngulës.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn